als_Latn dik_Latn sag_Latn
Disa ditë pasi krijuesi i lojës Flappy Bird, Dong Nguyen, vendosi që ta heqë këtë lojë nga përdorimi, një numër aplikacionesh të ngjashme me të kanë vërshuar në dy dyqanet Apple dhe Google Play. Ndërsa shumë prej këtyre versioneve janë të padëmshme, faqet e sigurisë raportojnë se versionet e lojës, të cilat janë të mbushura me programe keqdashëse, janë duke u shfaqur në tregjet alternative të Android-it.
Në pamje të parë këto versione duken si loja origjinale e Flappy Bird, duke përfshirë të njëjtën ikonë të aplikacionit dhe të njëjtën mënyrë të luajtjes. Megjithatë, aplikacionet false në të vërtetë po përpiqen që të dërgojnë dhe të marrin mesazhe tekst nga telefoni juaj, në mënyrë që të mbulojnë shpenzimet nga numrat fiks të dërgimit të mesazheve.
“Të gjitha versionet e pavërteta që kemi parë deri tani janë abuzues të shërbimeve fikse– aplikacione që dërgojnë mesazhe tek numrat fiks, duke shkaktuar kështu shpenzime të padëshiruara në faturën e viktimës,” raportoi TrendLabs. Aplikacionet e infektuara janë posaçërisht të përhapura për tregjet alternative ruse dhe vietnameze të aplikacioneve, thuhet në faqe.
Faqja e sigurisë e Sophos, Naked Security, raportoi për mashtrime të ngjashme, të cilat provonin të mashtronin përdoruesit me numra fiks për dërgim të mesazheve, duke thënë që “versioni i përkohshëm ka skaduar”, duke iu kërkuar atyre që ta aktivizojnë versionin e plotë përgjatë mesazheve tekstuale.
“E mbani në mend që loja Flappy Bird ishte falas, pa ndonjë afat skadimi ose para për të paguar? Autori ka bërë paratë e tij nëpërmjet reklamave të shfaqura në lojë, jo duke e shitur aplikacionin,” thuhet në faqe.
Naked Security paralajmëroi përdoruesit e Android-it që të mbrojnë vetveten, duke qenë të kujdesshëm kur shkarkojnë aplikacione nga dyqane alternative të Android-it, dhe të instalojnë programe për siguri ose antivirus në pajisjet e tyre. Android-i vetvetiu parandalon përdoruesit nga shkarkimi i aplikacioneve nga tregjet e palës së tretë; përdoruesit mund ta mbrojnë veten duke e mbajtur të lëshuar këtë opsion, i cili ndodhet tek Settings – Security
(Herë të lexuara: 356)
als_Latn als_Latn als_Latn als_Latn als_Latn als_Latn als_Latn